ห้ามถาม
ปกติเป็นคนปากหนัก ไม่ค่อยพูด แต่พอมาเจอข่าว เงินคงคลัง ถังแตก ขุนคลังอย่าง อภิศักดิ์ ตันติวรวงศ์ เลยต้องชี้แจงแทบจะเป็นรายวันทีเดียว
9 ก.พ. 2560

ปกติเป็นคนปากหนัก ไม่ค่อยพูด แต่พอมาเจอข่าว เงินคงคลัง ถังแตก ขุนคลังอย่าง อภิศักดิ์ ตันติวรวงศ์ เลยต้องชี้แจงแทบจะเป็นรายวันทีเดียว
ยิ่งตอนหลังมีการเอาเงินคงคลังไปปนกับเงินสำรองประเทศ ทำให้เป็นเงินก้อนเดียวกัน เรื่องเลยไปกันใหญ่ 
ต้องชี้แจงพร้อมเปรียบเทียบความแตกต่าง ให้เห็นว่า เงินคงคลัง เหมือนเงินสดในกระเป๋า ไม่ได้สะท้อนถึงความมั่งคั่ง ส่วนเงินทุนสำรองประเทศ เป็นเงินตราต่างประเทศ มีแบงก์ชาติดูแล
ส่วนรัฐบาลจะถังแตก หรือเปล่า ต้องไปดูความสามารถในการก่อหนี้ กับการหารายได้ของรัฐบาล ส่วนเงินคงคลังที่ลดลงมาอยู่ระดับไม่มากเหมือนในอดีต เพราะคลังยุคใหม่ไม่เน้นกู้เงินมากองให้เปลืองดอกเบี้ย
ชี้แจงเสร็จก็ถอนหายใจเป็นรอบที่ 10 ก่อนจะพูดติดตลกว่า ต่อไปนี้ห้ามถามเรื่องนี้แล้วนะ
ถ้าถามอีกแสดงว่า บก.ข่าวไม่เข้าใจ ถึงได้ส่งลูกน้องมาถามอยู่เรื่อย
เล่นว่าไปถึง บก.แบบนี้ ลูกน้องเงียบเลย!!